Мей : Време е да се изправим пред твърдите факти , свързани с напускането на ЕС " С напускането на общия пазар животът ни ще бъде различен , достъпът до пазарите и от двете страни ще бъде по - ограничен от сега " , изтъкна британският премиер . Тя заяви , че сделката с ЕС трябва да издържи пет проверки , пет изпитания : да уважи резултатите от референдума , да бъде стабилна , да защити работните места и сигурността на хората , да отговаря на представата за страната , която искаме да бъдем модерна , отворена към света и толерантна и да обедини страната . Тереза Мей отново заяви категорично , че предложението на Евросъюза за оставането на Северна Ирландия под някаква форма в митническия съюз е неприемливо , защото това нарушава конституционната цялост на Обединеното кралство : " Бяхме категорични от самото начало , че не искаме да се връщаме към твърда граница с Ирландия . Изключихме варианта с каквато и да е физическа преграда на границата или проверки " . " След Брекзит трябва да бъде прекратена и юрисдикцията на Европейския съд " , заяви Тереза Мей . Макар и мнозина да виждат трудно как ще бъде избягната твърда северноирландска граница без оставане в митническия съюз и как Брюксел ще приеме поредните опити на Лондон да си " избира от баницата " , като цяло пролича желанието на Тереза Мей взаимноизгодно споразумение да бъде постигнато и нейното послание за компромиси към Брюксел не бе скрито : " Това са преговори и нито една от двете страни не може да получи точно това , което иска . Но съм уверена , че можем да сключим споразумение " . Дори критиците на Тереза Мей приветстваха откровения ѝ тон , но както посочи Анна Соубри от Консервативната партия , шансовете за постигне такава амбициозна сделка са минимални : " Моята голяма загриженост бе , че това не отговаря на реалността като се има предвид позицията на ЕС " . Прагматизмът в думите на Тереза Мей все пак дава някакъв повод за оптимизъм , въпреки че отново не бяха чути по - конкретни мерки по най - трудните въпроси .